
1. DETAILPLANEERINGU KOOSTAMISE EESMÄRK JA ALUSED
Planeeringu eesmärk on jagada Vahtramäe tee 11 katastriüksus kaheks üksikelamumaa krundiks ja määrata neile ehitusõigused.
Alusplaanina on kasutatud Ankord OÜ poolt koostatud geodeetilist alusplaani (töö nr 4136M, joonise nr 01, 03.11.25).
Arvestamisele kuuluvad varem koostatud planeeringud ja dokumendid:
· Rae valla üldplaneering (kehtestatud Rae Vallavolikogu 21.05.2013 otsusega nr 462);
· Uus-Vahtramäe kinnistu detailplaneering (kehtestatud Rae Vallavalitsuse 15.08.2006  korraldusega nr 143);

· Õiela kinnistu ja lähiala detailplaneering (kehtestatud Rae Vallavalitsuse 22.05.2018  korraldusega nr 381);

· Tammesaare kinnistu ja lähiala detailplaneering (kehtestatud Rae Vallavalitsuse 03.07.2018 korraldusega nr 882);

· Rootsi tee 2 kinnistu ja lähiala detailplaneering (kehtestatud Rae Vallavalitsuse 12.09.2017 korraldusega nr 1228);
· Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035 (Rae Vallavolikogu 20.05.2024 määrus nr 46);
· Majandus- ja taristuministri 02.06.2015 määruse nr 51 „Ehitise kasutamise otstarvete loetelu“;
· Ettevõtlus- ja infotehnoloogiaministri 11.12.2018 määrus nr 63 "Hoone energiatõhususe miinimumnõuded1";
· EVS-EN 17037:2019+A1:2021/AC:2022  "Päevavalgus hoonetes";

· EVS 842:2003 "Ehitiste heliisolatsiooninõuded. Kaitse müra eest"
· Keskkonnaministri 16.12.2016 määrus nr 71 "Välisõhus leviva müra normtasemed ja mürataseme mõõtmise, määramise ja hindamise meetodid";
· Sotsiaalministri 12.11.2025 määrus nr 61 ''Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid'';

· Siseministri 30.03.2017 määrus nr 17 „Ehitisele esitatavad tuleohutusnõuded“;
· Siseministri 12.12.2022 määrus nr 44 “Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule”;
· Siseministri 18.02.2021 määrus nr 10 ’’Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord’’;
· Majandus- ja taristuministri 14.07.2015 määrus nr 91 "Elektriseadmele esitatavad ohutuse nõuded ning elektriseadmele ja elektripaigaldisele esitatavad elektromagnetilisele ühilduvuse nõuded ja vastavushindamise kord1".

· Keskkonnaministri 08.11.2019 määrus nr 61 "Nõuded reovee puhastamise ning heit-, sademe-, kaevandus-, karjääri- ja jahutusvee suublasse juhtimise kohta, nõuetele vastavuse hindamise meetmed ning saasteainesisalduse piirväärtused1";
· Keskkonnaministri 31.07.2019 määrus nr 31 ‘’Kanalisatsiooniehitise planeerimise, ehitamise ja kasutamise nõuded ning kanalisatsiooniehitise kuja täpsustatud ulatus’’;

· Majandus- ja taristuministri 25.06.2015 määrus nr 73 ‘’ Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded’’.

· Eesti Standard EVS 939-2-2020 "Puittaimed haljastuses. Osa 2: Ilupuude ja -põõsaste istikute kvaliteedinõuded’’;
· Eesti Standard EVS 939-2-2020 "Puittaimed haljastuses. Osa 3: ’’Ehitusaegne puude kaitse’’;

· Eesti Standard EVS 809-1:2002 – „Kuritegevuse ennetamine. Linnaplaneerimine ja arhitektuur’’;

· Eesti Standard EVS 843:2016 – „Linnatänavad“; 
· Riigihalduse ministri 17.10.2019 määrus nr 50 ’’Planeeringu vormistamisele ja ülesehitusele esitatavad nõuded’’;
· Rae Vallavalitsuse 15.02.2011 määrus 13 „Digitaalselt teostatavate geodeetiliste alusplaanide, projektide, teostusjooniste ja detailplaneeringute esitamise kord”;
· Rae Vallavalitsuse 15.02.2011 määrus 14 “Detailplaneeringute koostamise ning vormistamise juhend“

· Majandus- ja taristuministri 17.07.2015 määrus nr 97 "Nõuded ehitusprojektile1"
· Juhend "Ruumilise planeerimise leppemärgid 2013".
Detailplaneeringu koostaja on Kati Soonvald (LandComposition OÜ), magistritunnistuse nr MD 000627 ja väljaandja Eesti Maaülikool.
2. OLEMASOLEVA OLUKORRA ANALÜÜS
2.1. Planeeringuala asukoht ja iseloomustus

Planeeringuala asub Harjumaal Rae vallas Kopli külas Vahtramäe tee ääres osaliselt välja kujunenud väikeelamute piirkonnas Vahtramäe tee 11 maaüksusel. Planeeritava maa-ala suurus on 5354 m².

2.2. Planeeringuala maakasutus ja hoonestus

Planeeringuala hõlmab Vahtramäe tee 11 maaüksust (katastriüksuse tunnus 65301:013:0396) sihtotstarve maatulundusmaa 100%, pindala 5354 m². 

Ehitisregistri andmetel on detailplaneeringualal järgmised hooned:
1. Abihoone (EHR kood 116038534);

2. Üksikelamu (EHR kood 121328450);

3. Kuur (EHR kood 116038535);

4. Pesuköök (EHR kood 116038536).
2.3. Planeeringualaga külgnevad kinnistud ja nende iseloomustus

Planeeringuala piirneb järgnevate katastriüksustega: 
1. Ülase tee 36//Reieri (65301:013:0052, maatulundusmaa 100%, 53540 m2);
2. Õiela (65301:001:5439, maatulundusmaa 100%, 16790 m2 );
3. Rootsi tee 7 (65301:001:5743, maatulundusmaa 100%, 99959 m2);

4. Päevalille tee 9 (65301:001:4949, üldkasutatav maa 100%, 2462 m2);

5. Vahtramäe tee 8 (65301:001:4954, elamumaa 100%, 1509 m2);

6. Vahtramäe tee (65301:013:0397, transpordimaa 100%, 1960 m2);

7. Vahtramäe tee 9 (65301:013:0404, elamumaa 100%, 1504 m2);

8. Vahtramäe tee 7 (65301:013:0403, elamumaa 100%, 1585 m2).

2.4. Olemasolevad teed ja juurdepääsud

Olemasolev juurdepääs planeeringualale on freespuru kattega Vahtramäe teelt.
2.5. Olemasolev haljastus ja keskkond

Planeeritaval alal kasvab kõrghaljastus hajusalt üle maaüksuse. Kõrgusarvud jäävad vahemikku 41-44.94.
2.6. Olemasolev tehnovarustus
Vahtramäe teel kulgevad sidekaabel,  veetorud, kanalisatsioonitorud ja madalpinge maakaabel. Nendest tehnovõrkudest on ühendused olemasolevate hooneteni. 

2.7. Kehtivad piirangud

Planeeringualal on olemasolevad kaitsevööndid, mis kitsendavad ehitustegevust:
1. Sidemaakaabel, kaitsevöönd 1 m mõlemal pool kaabli telge;

2. Madalpinge maakaabel, kaitsevöönd 1 m mõlemal pool kaabli telge;

3. Veetoru, kaitsevöönd 2 m mõlemal pool toru telge;

4. Reoveekanalisatsioonitoru, kaitsevöönd 2 m mõlemal pool toru telge;

5. Arheoloogiamälestised Kivikalme (reg nr 18767 ja 18768), kaitsevöönd 50 m.

3. PLANEERINGUALA LÄHIPIIRKONNA FUNKTSIONAALSED SEOSED
Planeeringuala asub Harjumaal Rae vallas Kopli külas tiheasustusalal. Põhja poole jäävad maatulundusmaa sihtotstarbega ja ida poole jäävad elamumaa sihtotstarbega maaüksused. Elamumaa sihtotstarbega maaüksuste vahel on ka üksikud üldkaustatava maa sihtotstarbega maaüksused. 

Kontaktvööndis paiknevad hooned suures osas paralleelselt või risti olemasoleva teega. Hooned paiknevad erineval kaugusel olemasolevatest teedest. Ühtset kindlat ehitusjoont ei ole järgitud. Kruntidel paikneb põhihoone ja enamasti vähemalt üks abihoone. Piirkonnas on nii lame- kui ka viilkatusega ühe- ja kahekorruselised hooned. Viimistlusmaterjalidest on levinud tellis, puitlaudis ja krohv, katusekattena eterniit, plekk, bituumenplaat. Katusekalded on varieeruvad. Piiretena on levinud hekk, metall- või puitlippaed (horisontaalsed või vertikaalsed lipid) ja massiivsemad aiapostid.
Planeeringualal on hea ühendus olemasoleva avalikult kasutatava teedevõrgustikuga. Uuselamurajoonis puuduvad konkreetsed kõnniteed, on autode jaoks mõeldud teed. Planeeringualale pääseb ligi mööda Vahtramäe teed. Lähim ühistranspordipeatus ’Lohu’ paikneb Linnu teel Lohu tänava ja Kingu tänava vahelisel alal ning see on planeeringualast ca 1 km kaugusel.  
Kõik vajalikud teenused ja asutused on Lagedi alevikus (Lagedi Lasteaed, Lagedi ratsaspordikool, Lagedi Põhikool, Lagedi Raamatukogu, mitmed erinevad firmad)  või Tallinnas olemas. 
Tallinna linn asub planeeringualast ca 16,6 km kaugusel, Lagedi alevik ca 3,5 km kaugusel, Maardu linn ca 10,7 km kaugusel.
Puhkealadest paikneb põhja pool Lagedi mõisa park, Lagedi Põhikooli ja Raamatukogu ümber paiknev roheala koos Pirita jõega.

Olemasolevad tehnovõrgud paiknevad vaid Vahtramäe teel ja planeeringuala edelaosas ning ei mõjuta ehitustegevust eriti. Planeeringualale jäävad aga arheoloogiamälestised (Kivikalme, reg nr 18767 ja 18768, kaitsevöönd 50 m) ja ümber mälestise on jäetud 15 m ulatuses puhvertsoon selle säilimise tagamiseks ning see seab POS 2 ehitustegevuse osas piirangud.
4. PLANEERINGUALA JA SELLE MÕJUALA ANALÜÜS NING SELLEL PÕHINEVAD JÄRELDUSED

Planeeringuala asub Harjumaal Rae vallas Kopli külas Vahtramäe tee ääres osaliselt välja kujunenud väikeelamute piirkonnas Vahtramäe tee 11 maatulundusmaa sihtotstarbega maaüksusel. Vahtramäe tee 11 maaüksusel juba paikneb üks elamu ja abihoone, kuur ja kasvuhoone. Planeeringualal kavandatakse kaks üksikelamumaa krunti ja kuna lääne pool juba paiknevad elamumaad, siis planeeringuga kavandatud tegevus ei mõjuta negatiivselt piirkonda. Lisaks on planeeringualal tehnovõrkude ühendus ja ühe pereelamu lisandumine ei too suurt koormust tehnovõrkude süsteemile. 

Vastavalt kehtivale Rae valla üldplaneeringule on minimaalne elamumaa krunt 1200 m2 ja planeeritud krundid on mõlemad üle 2500 m2. 

5. PLANEERINGULAHENDUSE KAALUTLUSED JA PÕHJENDUSED

5.1. Ruumilise arengu eesmärgid

Peamise ruumilise arengu suuna seab planeeringualal Rae valla üldplaneering (kehtestatud Rae Vallavolikogu 21.05.2013 otsusega nr 462). 
Vastavalt kehtiva üldplaneeringu seletuskirjale:

1. Ehitustegevus, katastriüksuste jagamine ja piiride muutmine toimub detailplaneeringu alusel. 

2. Detailplaneeringutes näha ette võimalused kommunikatsioonide paigaldamiseks ja elamualadele vajaliku teedevõrgu väljaarendamiseks. 

3. Katastriüksuste jagamise korral ei tohi moodustada 1200 m2-st väiksemaid elamumaa krunte.

4. Krundil võib olla 1 põhihoone ja kuni 2 abihoonet ehitusaluse pinnaga kuni 80m²/hoone, kõrgus kuni 5m, täpsemad tingimused on kirjas lisas 3 „Piirkondlikud hoonestustingimused“.

Rae valla kehtiva üldplaneering on ruumiline planeering, mille eesmärk on otsustada valla territooriumi arengu põhisuunad ja -tingimused. Üldplaneeringuga määratakse üldised maakasutuspõhimõtted ning infrastruktuuri arengusuunad, arvestades samas võimalikult paljude ühiskonnaliikmete ning avalikkuse vajaduste ja huvidega ning tagades samas keskkonna säästva ja tasakaalustatud arengu. Kehtestatud üldplaneering on aluseks detailplaneeringutele ja projekteerimistingimustele. 

Antud detailplaneeringu ruumilise arengu eesmärgiks on tagada Rae valla üldplaneeringu põhimõtete ja suundumuste elluviimine.

Käesoleva detailplaneeringu eesmärk on Vahtramäe tee 11 krundi jagamine kaheks elamumaa krundiks ja neile ehitusõiguste määramine. Ruumilise arengu eesmärgi tagamiseks on ära näidatud hoonestusalade paiknemine ja määratud ehitusõigused.
Planeeringu eesmärgid vastavad piirkonna arengu eesmärkidele ning planeeringuga ei

toimu üldplaneeringu muutmist.

5.2. Planeeringulahenduse kirjeldus ruumilise arengu eesmärkide saavutamiseks

Käesoleva detailplaneeringuga jagatakse Vahtramäe tee 11 maaüksus kaheks krundiks. Krundil POS 1 paikneb kasvuhoone ning POS 2 krundil eramu ja abihoone. Lisaks on lubatud ehitada kuni 2 ehitusloakohustuslikku abihoonet. Olemasolev peale- ja mahasõit krundile säilib. Lisaks määratakse POS 2 krundile teeservituut POS 1 krundi igakordse omaniku kasuks. Täiendavaid peale- ja mahasõite ei planeerita. 
Planeeringualal olemasoleval põhihoonel ja abihoonel on ühendused olemasoleva ühiskanalisatsiooni ja ühisveevärgiga. Samuti on ühendused elektrivõrguga ja tagatud on sideühendus.
6. VASTAVUS ÜLDPLANEERINGULE

Kõnealune detailplaneering ei muuda kehtivat Rae valla üldplaneering (kehtestatud Rae Vallavolikogu  21.05.2013 otsusega nr 462) kuna üldplaneeringu järgi on planeeringuala maakasutuse juhtotstarve planeeritud elamumaa. Detailplaneering on kooskõlas üldplaneeringuga.

Väljavõte kehtivast Rae valla maakasutusplaanist: 

7. PLANEERINGULAHENDUS

7.1. Planeeringuala krundijaotus ja maakasutus 
Detailplaneeringuga jagatakse Vahtramäe tee 11 katastriüksus kaheks üksikelamumaa krundiks ja neile määratakse elamumaa sihtotstarve. Kavandatavast tegevusest annab ülevaate joonis 4 (Põhijoonis(.
7.2. Kruntide ehitusõigused
Vastavalt kehtivale Rae valla üldplaneeringu (kehtestatud Rae Vallavolikogu 21.05.2013 otsusega nr 462) seletuskirja lisa 3 „Piirkondlikud hoonestustingimused“:
1. uus elamumaa krunt min 1500m²;

2. olemasoleval elamualal jagamise tulemusena min 1200m²;

3. ühepereelamud;

4. ühepereelamu 10-15%, olenevalt krundi suurusest;

5. ühepereelamud 2-korrust 8m;

6. kuni 2 abihoonet ehitusaluse pinnaga kuni 80m²/hoone, kõrgus kuni 5m;

Detailplaneeringuga on ette nähtud POS 1 põhihoone ja abihoonete rajamine ning POS 2 krundile abihoonete rajamine.
Planeeritud ehitiste lubatud kasutusotstarvete määramisel on lähtutud Majandus- ja taristuministri 02.06.2015 määrusest nr 51 „Ehitise kasutamise otstarvete loetelu“. Lubatud on üksikelamu (11101) ja elamu, kooli vms abihoone (12744).
Detailplaneeringuga määratud ehitusõigused on toodud alljärgnevas. 
Tabel 1.    Detailplaneeringuga määratud ehitusõigused

	Pos nr/
Aadressi ettepanek


	Krundi pindala

(m²)
	Krundi

sihtotstarve


	Hoonete suurim

lubatud arv krundil
	Hoonete suurim lubatud ehitisealune pindala kokku  (m²)/ max täisehituse protsent
	Hoonete

suurim lubatud

kõrgus/
±0.00 (m)

	Vahtramäe tee 11 maaüksus
	POS 1/
Vahtramäe tee 11a
	2579
	100% EP
	1 põhihoone ja 

2 abihoonet
	385 / 15%
	8 m põhihoone,

5 m abihoone
/

42.40

	
	POS 2/
Vahtramäe tee 11

	2771
	
	
	415 / 15%
	8 m põhihoone,

5 m abihoone
/

43.50


Krundi kasutamise sihtotstarvete tähistamisel on lähtutud juhendist "Ruumilise planeerimise leppemärgid 2013" : 
EP – üksikelamu maa 
7.3. Kruntide hoonestusala piiritlemine ja ehitistevahelised kujad
Hoonestusala piiritlemisel on lähtutud eelkõige vajalikest hoonetevahelistest kujadest ning planeeringualal kehtivatest piirangutest. Hooneid ja rajatisi võib ehitada ainult detailplaneeringus näidatud hoonestusalale.
Vastavalt siseministri 30.03.2017 määrusele nr 17 „Ehitisele esitatavad tuleohutusnõuded“ liigitub rajatav hoonestus planeeringualal tuleohutuse järgi I kasutusviisi alla (määruse Lisa 1) ja sellest tulenevalt peab vastama vähemalt tulepüsivusklassile TP3 (määruse Lisa 2).  
Vastavalt siseministri 30.03.2017 määrusele nr 17 „Ehitisele esitatavad tuleohutusnõuded“ §22 peab krundile planeeritud hoonete vaheline kuja ja naaberhoonete vaheline tuleohutuskuja olema vähemalt 8 meetrit. Planeeringus ettenähtud hoonete vahelised kaugused tagavad vajaliku tuleohutuskuja ning naabrusõiguste kaitse. Samuti on võimalik tulelevikut takistada ehituslike ja muude abinõudega. 

7.4. Ehitiste ehituslikud ja arhitektuurilised nõuded
Projekteerimisel tuleb arvestada, et hoonestus peab sobima looduskeskkonda. 
Hoonete projekteerimisel juhinduda ja tagada piisav insolatsioon vastavalt kehtivale standardile EVS 894:2008+A2:2015 „Loomulik valgustus elu- ja bürooruumides“ ja EVS-EN 17037:2019 „Päevavalgus hoonetes“ nõuetega. Vältida tuleb valgusreostust tekitavaid valgustuslahendusi, pöörates erilist tähelepanu valgusallikatele, mis avaldavad mõju elamualadele.

Samuti järgida energiatõhususe miinimumnõudeid (ettevõtlus ja infotehnoloogiaministri 11.12.2018 määruses nr 63 „Hoone energiatõhususe miinimumnõuded“). Lisaks tuleb hooned projekteerida vastavalt standardile „EVS 842:2003 Ehitise heliisolatsiooninõuded. Kaitse müra eest.’’

Vastavalt kehtivale Rae valla üldplaneeringu (kehtestatud Rae Vallavolikogu 21.05.2013 otsusega nr 462) seletuskirja lisa 3 „Piirkondlikud hoonestustingimused“:
1. ühepereelamul 15-40°, väiksemad hooneosad võivad olla madalama kaldega;

2. puidust lattaed, kinnistute vahel võib olla võrkpiire;

3. võrkpiire hekiga, kuni 1,5m, lähtuda naaberkinnistute lahendusest.
Hoonete põhilised arhitektuursed näitajad on toodud alljärgnevas tabelis.
Tabel 2.  Arhitektuurinõuded hoonetele 
	Hoone korruselisus
	Põhihoonel 2, abihoonel 1

	Katusekalle ja harja suund 
	15° - 40°, väiksemad hooneosad võivad olla madalama kaldega. Katuseharja suund risti või paralleelne tänavaga.

	Katuse tüüp ja materjalid ning värv
	Viilkatus, kelpkatus.

Materjal: katusekivid, profiilplekk, bituumensindel, asbestivaba eterniit
Katusekatte värviks valida tume toon (must, tumehall, tumepruun).

	Põhilised välisviimistluse materjalid
	Viimistlusmaterjalide valikul lähtuda kontaktvööndi üldisest ilmest. Hoonete välimus peab olema visuaalselt nauditav ning kaasaegse arhitektuurse lahendusega. Värvilahenduses eelistada sooje ja looduslähedasi värvitoone. 
Vältida tuleb naturaalseid materjale imiteerivaid (plastvooder jmt) viimistlusmaterjale. 

Materjalid: puit, kivi, krohv, klaas, betoon (soovituslikult kombineeritult).

Välisviimistlusmaterjalid täpsustatakse hoone projekteerimise käigus. Abihoone ja piire peab sobima elamu arhitektuuriga.

	Hoone tulepüsivusaste
	minimaalselt TP3

	Piirded
	Piirete rajamine ei ole kohustuslik. Piirded tuleb lahendada ehitusprojekti koosseisus koos krundile sissepääsuasukoha valikuga ja arvestada lähipiirkonna väljakujunenud lahendust (peab tekkima ühtne stiil ja kõrgus). 

Piirete rajamisel tuleb lähtuda:

-lubatud on rajada kuni 1,5 m kõrgune läbipaistev puit- või metallaed ja/või hekk;
-kinnistute vahel võib olla võrkpiire;
-keelatud on kasutada läbipaistmatuid piirdeid (aia pinnast minimaalselt 25% peab olema läbipaistev);
-piirded peavad krundi hoonestusega moodustama ühtse terviku ning arvestama naaberkinnistutel kasutatud piirete kõrgustega;

-keelatud on kasutada kõrgeid kivimüüre, läbipaistmatuid plankpiirdeid ja sepisaedu;

-väravad ei tohi avaneda avalikult kasutatava tee poole, vajadusel kasutada liugväravat autode sissepääsul.


Hoone eskiisprojekt tuleb kooskõlastada valla arhitektiga.

7.5. Tänavate maa-alad, liiklus- ja parkimiskorraldus

Olemasolev juurdepääs planeeringualale on freespurukattega Vahtramäe teelt. Täiendavat peale- ja mahasõitu ei planeerita. 

Teede vajalikud kalded, kraavide ja nõvade vajalikkus lahendatakse edasise projekteerimise käigus teeprojekti koosseisus. Planeeritud krundi peale- ja mahasõidu asukoht ning täpne lahendus (sh katend) antakse krundi hoone ehitusprojekti koosseisus. Parkimine lahendatakse krundisiseselt.

Kuna planeeringualal on vaid 2 üksikelamumaa krunti, millest üks on olemasolev ja ühe elamu juurde on kavandatud 3 parkimiskohta, siis lisandub olemasolevale teele sõitma nüüd kokku kuni 6 autot, mis ei tõsta oluliselt liikluskoormust. 

Parkimiskohad projekteerida vastavalt Eesti standardile EVS 843:2016 ’’Linnatänavad’’. Iga eluaseme kohta on tuleb kavandada minimaalselt 3 parkimiskohta. Projekteerimisel tagada tulekustutus- ja päästetööde teostamise võimalus.
7.6. Haljastus 
Vastavalt kehtivale Rae valla üldplaneeringu (kehtestatud Rae Vallavolikogu 21.05.2013 otsusega nr 462) seletuskirja lisa 3 „Piirkondlikud hoonestustingimused“:
1. krundi iga 300m² kohta vähemalt 1 puu, mille täiskasvamiskõrgus on 6m.

Planeeringualal on piisavalt kõrgeid puid, mille täiskasvamiskõrgus on juba üle 6 m. 

Foto 1. Vaade põhja

Foto 2. Vaade loodesse

Foto 3. Vaade kirdesse

Foto 4. Vaade kagusse

Käesolevas planeeringus käsitletakse haljastust võrdväärse elemendina linnakeskkonna tehislike elementide (hooned, teed, kommunikatsioonid) kõrval. Olemasolevat haljastust säilitada niipalju kui võimalik. Likvideeritava haljastuse reaalne maht määratakse projektiga.

Krundiomanikul on lubatud täiendava kõrg- ning madalhaljastuse rajamine. Lisahaljastus lahendatakse edasise projekteerimise käigus vastavalt krundiomaniku soovile. 
Haljastuse rajamisel tuleb arvestada järgnevaga:

1. Krunt peab olema heakorrastatud ja haljastatud.

2. Kõrghaljastuse paiknemise täpne lahendus esitatakse ehitusprojekti asendiplaanil. 

3. Haljastuse rajamisel antud planeeringualale arvestada taimeliikide sobivusega ümbritsevasse keskkonda ja mullastikku. 

4. Haljastamisel kasutada nii kõrg- kui madalhaljastust. 

5. Krundi lisahaljastamisel kasutada nii heitlehiseid kui igihaljaid puid ja põõsaid. 

6. Kõrghaljastuse rajamisel tuleb arvestada tehnovõrkude tegeliku paigutusega. Haljastamisel ei tohi tehnovõrkude peale ja selle kaitsevööndisse/servituudialadele istutada kõrghaljastust. 

7. Kõrghaljastuse istutamisel hoonete vahetusse lähedusse on soovitav puud istutada hoonest vähemalt puu maksimaalse võralaiuse võrra eemale. 

Ehitus- ja/või haljastusprojektides kavandatud istutusmaterjal peab vastama Eesti Standardi EVS 939-2-2020 "Puittaimed haljastuses. Osa 2: Ilupuude ja -põõsaste istikute kvaliteedinõuded’’ (standard määrab istiku juurepalli, rinnasdiameetri ja võra suhte) ja Osa 3: ’’Ehitusaegne puude kaitse’’ nõuetele.
Samuti tuleb ehitusprojekti koostamisel arvestada Rae Vallavolikogu 18.10.2022 määruse nr 11 nõudeid.
Haljastuse ja piirde planeerimisel arvestada, et tagatud oleks nähtavus peale- ja mahasõidul ohutuse tagamiseks.
7.7. Heakorra põhimõtted
Jäätmemajandus lahendatakse vastavalt kehtivatele normatiividele ja seadusandlusele. Planeeringualal tekkivad jäätmed sorteeritakse ja paigutatakse krundil asuvatesse prügikonteineritesse. Prügikonteinerile tagada võimalikult lihtne liikluskorralduslik ligipääs. Kõik ohtlikud jäätmed tuleb koguda vastavalt kehtivatele eeskirjadele. Jäätmete äravedu võib teostada vastavat jäätmeluba omav ettevõte. 
Ehitustegevusega kaasneb sõltuvalt kasutatud materjalidest erinevate jäätmete teke.  Ehitiste kasutamisel tekkivate olmejäätmete ja tootmisjäätmete käitlemisel tuleb jäätmevaldajal lähtuda jäätmeseadusest ja Rae valla jäätmehoolduseeskirjast.
Planeeritud on ühine jäätmekonteinerite ala ja planeeringu joonisel 4 ’’Põhijoonis’’ on ära näidatud ka jäätmekonteinerite võimalik asukoht. Kui jäätmekonteinerid asuvad lähemal kui 3m naaberkinnistu piirist, siis on vajalik naabri kooskõlastus. Jäätmeautol on võimalik manööverdada Vahtramäe teel Vahtramäe tee 9 krundi ees. 

Jäätmete käitlemise korraldus, nende tegevustega seotud tehnilised nõuded ning jäätmetest tervisele ja keskkonnale põhjustatud ohu vältimise või vähendamise meetmed lahendatakse vastavalt Rae valla jäätmehoolduseeskirjale.
7.8. Tehnovõrkude lahendus

Planeeringualal on olemas veevärk, kanalisatsioon ning elektri- ja sidevarustus. 
Erinevate tehnovõrkude ühendused täpsustatakse projekteerimise käigus vastavalt projekteeritavate hoonete paiknemisele hoonestusalas. Projekteerimisel tuleb lähtuda sellel ajahetkel kehtivatest normatiividest ja standarditest ning vajadusel rakendada tehnovõrgule kaitsemeetmeid. Planeeringualal on olemas tehnovõrkude liitumispunktid.
Olemasolevate tehnovõrkude ühendused on ära toodud joonisel 4 (Põhijoonis(.
7.9. Veevarustus

Planeeringuala veevarustus on lahendatud Vahtramäe teel paikneva olemasoleva veetoru baasil. Sellest veetorust on veetud veetoru olemasolevate hooneteni. Uute projekteeritavate hoonete jaoks vajalike veetorustike täpne paiknemine lahendatakse ehitusprojekti koosseisus kui on teada projekteeritavate hoonete täpsed asukohad.

Krundile POS 1 seatakse tehnoservituut olemasolevale veetorule krundi POS 2 igakordse omaniku kasuks.

7.10. Reoveekanalisatsioon
Planeeringuala reoveekanalisatsioon on lahendatud Vahtramäe teel paikneva olemasoleva kanalisatsioonitoru baasil. Sellest kanalisatsioonitorust on veetud reoveekanalisatsioonitoru olemasolevate hooneteni. Uute projekteeritavate hoonete jaoks vajalike reoveetorustike täpne paiknemine lahendatakse ehitusprojekti koosseisus kui on teada projekteeritavate hoonete täpsed asukohad.

Krundile POS 1 seatakse tehnoservituut kanalisatsioonitorule krundi POS 2 igakordse omaniku kasuks.

7.11. Vertikaalplaneerimine ning sademe- ja pinnasevee ärajuhtimine
Olemasolevat maapinda ei või tõsta kõrgemale hoonestatud naaberkinnistu  maapinnast. Sadevesi immutatakse krundisiseselt. Sadevett ei tohi juhtida naaberkinnistutele. 
Projekteerimise käigus kavandada sadevee kogumine ja taaskasutamise võimalus. Sademevee käitlemisel eelistada lahendusi, mis võimaldavad sademeveest vabaneda tekkekohas, vältides sademevee reostumist. Sademeveest vabanemiseks eelistada looduslähedasi lahendusi nagu rohealasid, viibetiike, vihmaaedasid, imbkraave ja muid lahendusi, mis võimaldavad sademeveest vabaneda eelkõige maastikukujundamise kaudu, vältides sademevee reostumist. Katustel ärajuhitavad sademevett tuleb kasutada haljastuse hooldamisel. Potentsiaalsed reostusallikad tuleb pinnasest isoleerida.
Vertikaalplaneerimine ja sadevete ärajuhtimiseks vajalikud kalded lahendatakse ehitusprojektiga ja koostatakse kooskõlas arhitektuurse projektiga kui on teada täpne juurdepääsutee ja abihoonete asukohad. 
Sademevee käitlemise projekteerimisel tuleb lähtuda Keskkonnaministri 08.11.2019  määruses nr  61 ’’ Nõuded reovee puhastamise ning heit-, sademe-, kaevandus-, karjääri- ja jahutusvee suublasse juhtimise kohta, nõuetele vastavuse hindamise meetmed ning saasteainesisalduse piirväärtused’’ kehtestatud nõuetest.

7.12. Elektrivarustus

Planeeringualal on sõlmitud leping Enefit OÜ ja Vahtramäe tee 11 krundiomaniku vahel (leping nr EL2401130196137EE).

Krundi POS 2 elektrivarustus on tagatud olemasoleva madalpinge maakaabli baasil. Krundi POS 1 elektrivarustus tagatakse olemasoleva krundil POS 2 paikneva liitumiskilbi baasil.

Uute projekteeritavate hoonete jaoks vajalike madalpinge maakaablite täpne paiknemine lahendatakse hoonete ehitusprojekti koosseisus kui on teada projekteeritavate hoonete täpsed asukohad. Olemasolevast liitumispunktist elektripaigaldise peakilpi ehitab Tarbija oma vajadustele vastava maakaabelliini. 
Krundile POS 2 seatakse tehnoservituut elektrikaablile krundi POS 1 igakordse omaniku kasuks.

7.13. Telekommunikatsioonivarustus

Planeeringuala sideühendus on lahendatud Vahtramäe teel kulgeva olemasoleva sidekaabli baasil. Krundi POS 1 sideühendus tagatakse krundil POS 2 kulgeva olemasoleva sidekaabli baasil.
Krundile POS 2 seatakse tehnoservituut sidekaablile krundi POS 1 igakordse omaniku kasuks.

7.14. Tänavavalgustus

Vastavalt OÜ Hirundo poolt koostatud detailplaneeringu ’’Tammesaare kinnistu ja lähiala detailplaneering’’ joonisele nr 4 (joonis ’’Põhijoonis-tehnovõrkudega’’, 19.04.2018, töö nr HDP-04/06) ei ole kavandatud tänavavalgustust Vahtramäe teele. Olemasolevate üksikelamute puhul on iga majaomanik paigaldanud oma majale vajalikus hulgas valgusteid. 

Detailplaneeringuga ei ole ette nähtud tänavavalgustust planeerida, et vältida valgusreostuse teket ning kuna tegemist on ka väikese alaga ja planeeritavatele hoonetele lisatakse nagunii valgustuse vastavalt oma vajadustele.

7.15. Soojavarustus

Soojavarustus on lahendatud lokaalselt. Abihoonete täpne soojavarustus lahendatakse ehitusprojektis. 

Võimalik maaküttesüsteem lahendatakse krundi piires vastavalt kehtivatele normatiividele ja praktikatele. Horisontaalne maaküte vajab maapinda. Vertikaalse maaküttesüsteemi valiku puhul tuleb eraldi taotleda soojuspuuraukude rajamise jaoks luba. Samuti peab välja selgitama kas antud planeeringualal on üldse võimalik vertikaalset süsteemi rajada arvestades põhjavee kihti. Võib kombineerida horisontaalset ja vertikaalset maakütet kui see tagab kõrghaljastuse istutamise võimalikkuse ja seda võimaldab rajada ka põhjaveekiht antud piirkonnas. 
Horisontaalse maasoojuskontuuriga alal peab olema välditud uute ehitiste rajamine ja ehitamisega kaasnevad kaevetööd. Haljastuses tuleb horisontaalse maasoojuskontuuriga alal piirduda madala juurestikuga taimedega, et need ei kahjustaks maasoojussüsteemi. Maasoojussüsteemi planeerimisel ja projekteerimisel tuleb tagada kõrghaljastusele piisav ala krundil vastavalt detailplaneeringus sätestatud haljastuse rajamise nõuetele. Vältida tuleb maasoojussüsteemide rajamisest üksteisele või seda mõjutavale objektile liiga lähedale, samuti kinnistu piirile, et ära hoida maasoojussüsteemide omavaheline koosmõju või mõju taimestikule (maasoojussüsteemi torustiku rajamine võib kahjustab puu juuri ning maasoojuse tootmine muudab maapinna soojusrežiimi jahedamaks ja lühendab kasvuperioodi). 
Maasoojussüsteem peab:

1. asuma vähemalt 2m kinnistu piirist;

2. asuma puu vertikaalprojektsioonist 2m;

3. hoonest asuma vähemalt 1m kaugusel; 

4. mitte asuma hoone all; 

5. kõvakattega alade all peab olema tagatud tehniline lahendus küttesüsteemi kaitseks;
Õhk-vesi ja õhk-õhk soojuskütte puhul tuleb planeeritud hoonete tehnoseadmete valikul ja paigutamisel arvestada naaberhoonete paiknemisega ning et tehnoseadmete müra ei ületaks ümbruskonna elamualadel keskkonnaministri 16.12.2016 määruse nr 71 ’’Välisõhus leviva müra normtasemed ja mürataseme mõõtmise, määramise ja hindamise meetodid’’ lisa 1 normasemeid.
7.16. Tuleohutusnõuded ja tuletõrjevarustus
Tuleohutuse tagamiseks tuleb pidada kinni tuleohutuse seadusest, siseministri 30.03.2017 määrusest nr 17 „Ehitisele esitatavad tuleohutusnõuded“ , siseministri 30.08.2010 määrusest nr 39 ’’Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule’’  ja siseministri 18.02.2021 määrus nr 10 ’’Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord’’. Ehitusprojektide koostamisel arvestada majandus- ja taristuministri 07.07.2017 määrusega nr 97 "Nõuded ehitusprojektile". Detailplaneeringu realiseerimise ajal tuleb arvestada hetkel kehtivate tuleohutusnõuetega. 
Olemasolev tuletõrje hüdrant (nr 645) paikneb Ülase tee ja Vahtramäe tee ristumiskoha vahetus läheduses (Ülase tee T1 katastriüksus, 65301:013:0398). 
Vastavalt siseministri 18.02.2021 määrusele nr 10 "Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord" § 6 lõikele 3 peab veevõtukoht paiknema hoone kaugeimast sissepääsust või rajatise kaugeimast ligipääsetavast punktist kuni 200 meetri kaugusel. Kui hüdrant asub kaugemal kui 200m on võimalik riskid maandada läbi kodusprinkleri süsteemi väljaehitamisega vastavalt elamusüsteemide sprinkleri standardile.

Planeeringualale on tagatud juurdepääs tehnika ja päästevahenditega. Samuti on kustutustöid võimalik teostada vajaduse korral naaberkruntidelt. Juurdepääsuteedel paiknevad väravad krundile peavad olema vähemalt 3,5 m laiused. Planeeringualasisene reljeef, hoonete paiknemine krundil ja haljastus peavad võimaldama juurdepääsu hoonetele ning tuletõrjetehnika ümberpööramist krundil igal aastaajal ja iga ilmaga. Keelatud on autode parkimine liikumisteedel.
Tuleohutusest lähtuvalt võib rajada hooneid minimaalselt tulepüsivusklassiga TP3. Tule leviku tõkestamiseks ühelt hoonelt teisele eraldatakse naaberkruntide ehitised teineteisest tuleohutuskujadega, mis on 8 meetrit. Hoonete ehitamiseks kasutatavad ehitusmaterjalid peavad vastama tuleohutusnõuetele. Hoonete kõikidele sissepääsudele tagatakse juurdepääs päästevahenditega. 
Planeeringualale rajatavate ehitiste tuleohutust tagavate süsteemide valik esitatakse täpsemalt projekteerimise käigus.
8. KESKKONNATINGIMUSED JA VÕIMALIK KESKKONNAMÕJU HINDAMINE
8.1. Keskkonnakaitse

Eesti looduse infosüsteemi (EELIS, Keskkonnaagentuur) kohaselt ei jää planeeringualale

looduskaitseseaduse (LKS) alusel kaitstavaid loodusobjekte. Planeeritava tegevusega ei kaasne eeldatavalt olulisi kahjulikke tagajärgi nagu vee-, pinnase- või õhusaastatus, jäätmeteke, müra, vibratsioon või valgus-, soojus-, kiirgus- ja lõhnareostus. Kavandatud tegevus ei avalda olulist mõju ning ei põhjusta keskkonnas pöördumatuid muudatusi, ei sea ohtu inimese tervist, heaolu, kultuuripärandit ega vara.
Planeeritavale Vahtramäe tee 11 kinnistule jääb kaks kinnismälestist (kivikalmed, tunnus 18767 ja 18768) ning enamik kinnistust jääb kinnismälestise kaitsevööndisse.
Uute hoonete jaoks projekteeritavad tehnovõrgud ja ühendused olemasolevate tehnovõrkudega peavad olema projekteeritud ja paigaldatud sertifitseeritud spetsialistide poolt, et tagada põhjavee kaitsust. Kui reostumisjuhtumid ilmnevad, siis tuleb sellest koheselt teavitada asjaomaseid ametkondi.
Kuna vastavalt Veeseaduse § 187 ja § 188 nimetatud tegevused planeeringualal puuduvad, siis ei ole vaja vee erikasutusluba. Planeeringualal ei kavandata mingeid tegevusi seoses maavarade või geoloogiliste uuringutega, seega ei ole vaja taotleda üldgeoloogilise uurimistöö, geoloogilise uuringu ja maavara kaevandamise lubasid. Samuti ei ole kavandatud planeeringualal Jäätmeseaduse § 73 lg 2 nimetatud tegevused ja sellest tulenevalt ei ole vaja jäätmeluba taotleda.
Planeeritud kruntidel peab jäätmekäitlus vastama jäätmeseaduse ja Rae valla jäätmehoolduseeskirjale.

Kuna hoonete soojavarustus lahendatakse lokaalselt, siis võib tekkida välisõhu saasteloa taotlemise vajadus aga see selgub peale küttesüsteemide valikut.
Planeeritava tegevusega ei ole ette näha eeldatavat avariiolukordade teket, kui jälgitakse loodusvarade kasutamisel ja ehitustöödel keskkonnaalaseid ohutusnõudeid ning kasutatakse parimat võimalikku tehnoloogiat. Avariiolukorra tekkimisel tuleb tööd koheselt peatada ja asuda tekkinud avarii tagajärgi likvideerima. 

Sademevesi peab vastama Keskkonnaministri 08.11.2019 määrusele nr 61 Nõuded reovee puhastamise ning heit-, sademe-, kaevandus-, karjääri- ja jahutusvee suublasse juhtimise kohta, nõuetele vastavuse hindamise meetmed ning saasteainesisalduse piirväärtused’'.
8.2. Tegevusega kaasnevate võimalike negatiivsete mõjude vältimine ja kavandatavad leevendavad meetmed
Tegevusega kaasnevate võimalike negatiivsete mõjude vältimiseks või leevendamiseks kavandatavad meetmed, mille rakendamine väldib või leevendab oluliselt võimalikke negatiivseid mõjusid keskkonnale: 
1. Planeeritud tööde tegemisel kasutada ainult ehitusprojektis kirjeldatud materjale ja toodud tehnoloogilisi lahendusi; 
2. Tööde käigus tekkinud jäätmed tuleb käidelda vastavalt Rae valla jäätmehoolduseeskirjale; 
3. Tööde teostamisel tagada, et ehitusmasinatest (ekskavaator, traktor jne) oleks õli ja kütuse lekkimine välistatud; 
4. Tööpiirkonnas peavad olema vahendid võimaliku õli- ja kütusereostuse likvideerimiseks või leevendamiseks; 
5. Avariiolukorra tekkimisel tuleb tööd koheselt peatada ja asuda juhtunud avarii tagajärgi likvideerima. Vajadusel kasutada päästeteenistuse abi.
8.3. Liikluskoormusest tulenev vibratsioon, müra ja õhusaaste ning abinõud nende mõju leevendamiseks

Kuna liikluskoormus on planeeritava krundi vahetusläheduses väike, siis võib eeldada, et liikluskoormusest tulenev vibratsioon, müra ja õhusaaste jäävad antud alal eeldatavalt lubatud normide piiresse. 
Kuna planeeritav kinnistu asub Tallinna lennujaama lennukoridori vahetus mõjualas (https://xgis.maaamet.ee/xgis2/page/app/lennunduskaart). Lennumüra (liiklusmüra) puhul liigub müraallikas üle maja, seega suurima tõenäosusega saavad müra tõkestamisel olulisteks katus ja seinad. 
Näiteks magamisruumis tuleb öösel uutes hoonetes tagada, et müratase ei ületaks 45 dB tingimusel, et öö jooksul leiab aset vähemalt 5 liiklusjuhtumit, kus müra maksimaalne tase on ületatud (https://www.riigiteataja.ee/aktilisa/1141/1202/5014/SOM_m61_lisa1.pdf ). 
Ehitusmüra tasemed ei tohi lähedusse jäävatel elamualadel ajavahemikus 21.00-07.00 ületada Keskkonnaministri 16.12.2016 määrus nr 71 „Välisõhus leviva müra normtasemed ja mürataseme mõõtmise, määramise ja hindamise meetodid" lisas 1 toodud normtasemeid. Impulssmüra piirväärtusena rakendatakse asjakohase mürakategooria tööstusmüra normtaset. Impulssmüra põhjustavat tööd võib teha tööpäevadel kella 07.00-19.00.
Jälgida, et ehitusaegsed (ja kasutusaegsed) vibratsioonitasemed ei ületaks sotsiaalministri 01.10.2025 määruses nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise kord" lisas „Üldvibratsiooni väärtused" toodud piirväärtuseid.
Hoonete projekteerimisel ja ehitamisel tuleb tagada, et siseruumide müratasemed ei ületaks sotsiaalministri 12.11.2025 määrus nr 61 ''Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid'' normtasemeid, rakendades vajadusel vastavaid müravastaseid meetmeid. Lisaks tuleb hooned projekteerida vastavalt standardile EVS 842:2003 ’’Ehitise heliisolatsiooninõuded. Kaitse müra eest’’.

Planeeritud hoonete tehnoseadmete valikul ja paigutamisel arvestada naaberhoonete paiknemisega ning et tehnoseadmete müra ei ületaks ümbruskonna elamualadel keskkonnaministri 16.12.2016 määruse nr 71 ’’Välisõhus leviva müra normtasemed ja mürataseme mõõtmise, määramise ja hindamise meetodid’’ lisa 1 normasemeid.

8.4.  Soovituslikud alternatiivsed energiaallikad

Alternatiivse energiaallikana on soovitatav projekteerimisel näha ette päikeseenergia kasutamine. Päikesepaneelide kasutamisel peavad olema tagatud järgmised nõuded ja tingimused: 

1. Päikesepaneelid ei tekita kõrvalolevatele hoonetele valgusreostust; 

2. Päikesepaneelid ei kahjusta naaberhooneid, linnaruumis liiklejaid ja looduskeskkonda; Päikesepaneelid ei häiri liiklust ja tänaval liiklejaid.
3. Päikesepaneelide paigaldamisel kasutada hoonete katusepinda.
Päikesepaneelide projekteerimisel tuleb arvestada majandus- ja taristuministri 14.07.2015 määruse nr 91 "Elektriseadmele esitatavad ohutuse nõuded ning elektriseadmele ja elektripaigaldisele esitatavad elektromagnetilisele ühilduvuse nõuded ja vastavushindamise kord1" nõuetega.
8.5. Radoon ja abinõud selle mõju leevendamiseks

Planeeritav ala paikneb kõrge või väga kõrge radooniriskiga piirkonnas, kus radooni sisaldus pinnaseõhus piiranguteta ehitustegevuseks jääb lubatud piiridest välja (>100 kBq/m3). Kuna tulemused on üle kehtestatud piirmäära, siis tuleb planeeringualal teostada radoonitasemete mõõtmised.

Uute hoonete ehitusel tuleb kasutada radoonitõkestus süsteeme, radoonikaevusid ning radoonikilet. Kõik kommunikatsioonide läbiviigud tuleb hoolikalt hermetiseerida. Lisaks nõuetele vastav ventilatsioon hoones. Selliselt on võimalik tagada madal radoonitase hoones. Siseruumides tuleb tagada radooniohutu keskkond vastavalt EVS 840:2023 „Juhised radoonikaitse meetmete kasutamiseks uutes ja olemasolevates hoonetes" toodule.

Radoon on radioaktiivne gaas, mis tekib maapinnas looduslike radionukliidide lagunemisel.
Inertgaasina võib ta levida pinnases kümnete meetrite kaugusele ja teatud tingimustel imbuda läbi vundamendi ja põrandakonstruktsioonide hoonete siseruumidesse, vähemal määral ka ehitusmaterjalidest või puurkaevudest. Radooni ja tema lühiealiste tütarnukliidide (ka tütarproduktide) sissehingamise tagajärjel suureneb inimestel kopsuvähki haigestumise risk. Õhust mitmeid kordi raskem radoon koguneb ehitiste madalamatesse kohtadesse: keldrisse, basseini, süvendisse jm. Esimesest korrusest kõrgemale radoon tavaliselt ei levi.

Väljavõte Eesti pinnase radooniriski kaardist 

(leitav: https://gis.egt.ee/portal/apps/experiencebuilder/experience/?id=f4363bc3bae34fe19e04458dc875375e) 
8.6. Kitsendavad keskkonnatingimused planeeringuga kavandatu elluviimiseks 
Planeeringualal on olemasolevad kaitsevööndid, mis kitsendavad ehitustegevust:
1. Sidemaakaabel, kaitsevöönd 1 m mõlemal pool kaabli telge;
2. Madalpinge maakaabel, kaitsevöönd 1 m mõlemal pool kaabli telge;

3. Veetoru, kaitsevöönd 1 m mõlemal pool kaabli telge;

4. Reoveekanalisatsioonitoru, kaitsevöönd 2 m mõlemal pool kaabli telge;

5. Arheoloogiamälestised Kivikalme (reg nr 18767 ja 18768), kaitsevöönd 50 m.

8.7. Arheoloogiamälestisega seotud kitsendused

Planeeritavale Vahtramäe tee 11 kinnistule jääb kaks kinnismälestist (kivikalmed, tunnus 18767 ja 18768) ning enamik kinnistust jääb kinnismälestise kaitsevööndisse. Eelpool nimetatud objektide kaitsevöönd katab suurema enamiku planeeritavast kinnistust. 
Mälestise ümber on kaitsevöönd 50 m ulatuses ümber selle välispiiri. Mälestise ala ei ole otseselt ehituskeeluala, kuid kivikalmele ehitamine tähendaks kalme ja selles leiduvate matuste hävimist. Kaitsevööndisse võib osaliselt ehitustegevust planeerida, kuid ümber mälestise tuleb selle säilimise tagamiseks jätta vähemalt 15 m ulatuses puhvertsoon. Nii mälestise kui kaitsevööndi alasse soovitab Muinsuskaitseamet kavandada puhke- või roheala. 
8.8. Servituutide vajaduse määramine
Isikliku kasutusõiguse ala ulatus määratakse kindlaks tehnovõrkude projekteerimise faasis, kui on selgunud tehnovõrkude täpne asukoht. Detailplaneeringus on tehnovõrkude isikliku kasutusõiguse ala märgitud põhimõttelisena. 
Tehnovõrkudele seatavad servituudid määratakse tehnovõrkude kaitsevööndite ulatuses:

1. Tehnoservituut (veetoru, kanalisatsioonitoru, elektri maakaabel, sidekaabel) krundile POS 2 krundi POS 1 igakordse omaniku kasuks;

2. Teeservituut krundile POS 2 krundi POS 1 igakordse omaniku kasuks.

8.9. Kuritegevuse riske vähendavad nõuded ja tingimused
Kuritegevuse riske vähendavate tingimuste esitamisel on lähtutud EVS-s 809-1:2002 toodust. Planeeringualal on kuritegevuse riskide vähendamiseks seatud järgmised tingimused:

· tänavate, teede ja hoonetevaheline hea nähtavus ja valgustatus;

· konkreetsed ja selgelt eristatavad juurdepääsud ja liikumisteed 

· territoriaalsus (ühiskasutatava ja eraala selge eristamine ja piiramine);

· eraalale piiratud juurdepääs võõrastele;

· valdusel sissepääsu piiramine;

· üldkasutatavate teede ja eraalade juurde viivate ühiskasutuses olevate

sissepääsuteede selge eristamine;

· vastupidavate ja kvaliteetsete materjalide kasutamine (uksed, aknad,

lukud)

9. PLANEERINGU ELLUVIIMISEGA KAASNEVATE ASJAKOHASTE MAJANDUSLIKE, KULTUURILISTE, SOTSIAALSETE JA LOODUSKESKKONNALE AVALDUVATE MÕJUDE HINDAMISE, SEALHULGAS KESKKONNAMÕJU STRATEEGILISE HINDAMISE TULEMUSTE ARVESSE VÕTMISE KIRJELDUS NING VAJADUSEL SEIREMEETMED

Detailplaneeringuga ei kavandata “Keskkonnamõju hindamise ja keskkonnajuhtimissüsteemi seadus“ §6 lg 1 ja 2 nimetatud olulise keskkonnamõjuga tegevusi ega muud olulise keskkonnamõjuga ehitustegevust, millega kaasneks keskkonnaseisundi kahjustumist, sh vee, pinnase, õhu saastamist.

Majanduslikud mõjud

Detailplaneeringu realiseerumisel avaldub positiivne majanduslik mõju kinnistu heakorrastamise näol. Rajatavad hooned tõstavad piirkonna kinnisvara keskmist väärtust ning muudavad piirkonda ilmekamaks. Samuti kasutatakse olemasolevat avalikult kasutatavat tänavat ning uusi peale- ja mahasõite ei planeerita. Planeeritava tegevusega negatiivne mõju majanduslikule keskkonnale ja omavalitsuse eelarvele puudub.

Kultuurilised mõjud 

Detailplaneeringuga on määratud sobilikud arhitektuurilised tingimused hoonete rajamiseks. Hoonete rajamine planeeritud ehitusalas on kooskõlas Kopli külas väljakujunenud asustusstruktuuriga. Tuginedes eeltoodule, võib eeldada, et negatiivne mõju kultuurilisele keskkonnale puudub.

Sotsiaalsed mõjud 

Negatiivne mõju sotsiaalsele keskkonnale võib avalduda eelkõige ehitusperioodil lähiümbruse elanikele, põhiliselt suurenenud müra- ja vibratsioonitaseme ning liiklussageduse näol. Tuginedes eeltoodule, võib eeldada, et pikaajaline negatiivne mõju sotsiaalsele keskkonnale puudub ja positiivne mõju on täiendava raha sissetulek piirkonda.
Looduskeskkonnale avalduvad mõjud

Detailplaneeringu realiseerimisega kaasnevad mõjud ei ole ulatuslikud, kuna lähipiirkonnas on juba kujunenud hoonestatud ja inimtegevuse poolt mõjutatud keskkond. Planeeringualal ei asu kaitsealuseid taime- ega loomaliike ega Natura2000 ala. Planeeringualal paikneb kaks arheoloogiamälestist Kivikalme (reg nr 18767 ja 18768).

Tegevusega kaasnevad võimalikud mõjud on eeldatavalt väikesed ja nende ulatus piirneb peamiselt planeeringualaga. Kavandatava tegevusega ei kaasne olulisel määral soojuse, kiirguse ega lõhna teket. Ehitiste valmimise järgselt negatiivsed mõjud vähenevad oluliselt. Vähest valgusreostust võib tekkida välisvalgustusest. Planeeritud hoonete rajamine ei põhjusta eeldatavalt olulise keskkonnamõjuga tegevust, millega kaasneks pikaajaline keskkonnaseisundi kahjustumine, sealhulgas vee, pinnase, õhusaastatuse, olulise jäätmetekke või mürataseme suurenemine. Planeeritava tegevusega kaasneb vähene liikluskoormuse, mürataseme ja õhusaaste suurenemine, kuid oodata ei ole ülenormatiivsete tasemete esinemist. Tuginedes eeltoodule, võib eeldada, et pikaajaline negatiivne mõju looduskeskkonnale puudub.

10. PLANEERINGU RAKENDAMISE VÕIMALUSED

Planeeringu realiseerimisest tulenevad kahjud hüvitatakse kahju põhjustanud krundi omaniku poolt. Krundisisene tehnovõrkude rajamine ja krundi heakorrastamine toimub krundiomaniku kulul. 
Detailplaneeringu elluviimise kava peale kehtestamist:

· Huvitatud isik kohustub oma kulul

· seadma notariaalsed servituudid vastavalt seletuskirja p8.8;

· tegema maakorralduslikud toimingud;

· ehitama välja planeeringujärgsed juurdepääsuteed.
Alles pärast eelpool kirjeldatud tegevuste teostamist, mis on planeeringuga kavandatud krundi ehitusõiguse realiseerimiseks vajalik, teostatakse planeeringuga kavandatud hoonete ehitusõiguse realiseerimine maaüksusel:

1. krundi hoonestuse ehitusprojekti(de) koostamine ja kooskõlastamine;

2. hoone(te) püstitamiseks ehitusloa(lubade) taotlemine Rae Vallavalitsuselt*;

3. hoone(te) püstitamine;

4. hoone(te) kasutusloa(lubade) taotlemine Rae Vallavalitsuselt; 
5. krundile jäävate juurdepääsuteede, haljastuse jms väljaehitamise kohustus on vastava krundi valdajal.
*Ehitusloa taotlemisel on vajalik esitada alljärgnev:

· ehitustööde kavandamisel tuleb läbi mõelda ja tööohutuse plaanis kirjeldada ehitusplatsi vahetusse naabrusesse levida võiva tolmu, müra ja vibratsiooni tõkestamise abinõud;

· kasutusaegne müra võib tekkida seadmetest (ventilatsioon jms), seetõttu on oluline, et need oleks paigutatud selliselt, et need ei häiriks elamu- ja sotsiaalobjekte;

· esitada vastavalt „Rae valla jäätmehoolduseeskiri“ § 28 lg 3 punktides 1-4 nõutud informatsioon;

· pidada kinni „Rae valla heakorraeeskirja kinnitamine“ peatükis 4 „Heakorra- ja haljastusnõuded ehitamisel“ esitatud nõuetest;

· ehitusaegsed müratasemed ei tohi läheduses asuvatel elamualadel ajavahemikul 21.00-07.00 ületada keskkonnaministri määruse nr 71 lisas 1 toodud III kategooria tööstusmüra normtaset. Täiendavalt tuleb tähelepanu pöörata sellele, 
· et ehitusaegsed (ja kasutusaegsed) vibratsioonitasemed ei ületaks sotsiaalministri 01.10.2025 määruses nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise kord" lisas „Üldvibratsiooni väärtused" § 3 toodud piirväärtuseid. Impulssmüra piirväärtusena rakendatakse samuti asjakohase mürakategooria tööstusmüra normtaset. Impulssmüra põhjustavat tööd on lubatud teha tööpäevadel kella 07.00-19.00.
Planeeringu koostamisega ei kaasne vallale kohustust tehnovõrkude väljaehitamiseks või vastavate kulude kandmiseks. 

Käesolev detailplaneering on pärast kehtestamist aluseks edaspidi planeeringualale teostatavatele ehituslikele ja tehnilistele projektidele.
Detailplaneeringu realiseerimise ajal tuleb arvestada hetkel kehtivate tuleohutusnõuetega.

